CELEX: 62021CN0716
Language: sk
Date: 2021-11-25 00:00:00
Title: Vec C-716/21 P: Odvolanie podané 25. novembra 2021: Graham R. Watson (T-245/20) proti rozsudku Všeobecného súdu (piata komora) z 15. septembra 2021 v spojených veciach T-240/20 až T-245/20, Arnaoutakis a i./Parlament

24.1.2022   
            
            
               SK
            
            
               Úradný vestník Európskej únie
            
            
               C 37/23
            
         
      Odvolanie podané 25. novembra 2021: Graham R. Watson (T-245/20) proti rozsudku Všeobecného súdu (piata komora) z 15. septembra 2021 v spojených veciach T-240/20 až T-245/20, Arnaoutakis a i./Parlament
      (Vec C-716/21 P)
      (2022/C 37/31)
      Jazyk konania: francúzština
      
         Účastníci konania
      
      
         Odvolateľ: Graham R. Watson (v zastúpení: J. M. Martínez Gimeno, advokát, D. Sarmiento Ramírez-Escudero, advokát, E. Arnaldos Orts, advokát, F. Doumont, advokát)
      
         Ďalší účastník konania: Európsky parlament
      
         Návrhy odvolateľa
      
      
                  —
               
               
                  zrušiť napadnutý rozsudok v celom rozsahu,
               
            
                  —
               
               
                  rozhodnúť o spore a zrušiť rozhodnutie Parlamentu zamietajúce žiadosť odvolateľa, ktorému vzhľadom na to, že nedosiahol vyžadovaný vek 65 rokov, nebol poskytnutý nárok na dobrovoľný doplnkový dôchodok,
               
            
                  —
               
               
                  uložiť Parlamentu povinnosť nahradiť trovy konania o odvolaní a konania pred Všeobecným súdom vo veci T-745/20.
               
            
         Odvolacie dôvody a hlavné tvrdenia
      
      Odvolacie dôvody sú založené na: (i) nedostatku právomoci predsedníctva Parlamentu prijať svoje rozhodnutie z roku 2018, keďže okrem iného stanovuje vecné podmienky nárokov nadobúdaných pred nadobudnutím účinnosti Služobného poriadku, (ii) porušení článku 27 ods. 2 prvej vety Služobného poriadku z dôvodu nedodržania nárokov nadobúdaných pred nadobudnutím účinnosti Služobného poriadku, (iii) porušení zásady rovnosti a zákazu diskriminácie, ako aj zásady proporcionality, (iv) porušení zásady právnej istoty (absencia prechodných opatrení) a zásady legitímnej dôvery.